**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 12/05/2022**

**Αριθμ. Πρωτ.: 7707**

**ΑΠΟΣΠΑΣΜΑ**

**Από το πρακτικό της αριθμ. 17ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 127**

**Υποβολή πρότασης στο Πράσινο Ταμείο για την χρηματοδότηση της υπηρεσίας «Εκπόνηση Σχεδίου Αστικής Προσβασιμότητας (Σ.Α.Π.) στο Δήμο Λεβαδέων», στο πλαίσιο του Άξονα Προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου».**

Στη Λιβαδειά σήμερα 11η Μαϊου 2022 ημέρα Τετάρτη , ώρα 14.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7359/06-05-2022 έγγραφη πρόσκληση του Προέδρου της & Δημάρχου Λεβαδέων

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καραμάνης Δημήτριος

2. Αποστόλου Ιωάννης (αν/κό μέλος κ. Μητά Αλέξανδρου) (Αν και είχε νόμιμα προσκληθεί)

3. Καλογρηάς Αθανάσιος ΄

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7 Πούλος Ευάγγελος

8. Μπράλιος Νικόλαος (προσήλθε στο 1ο Θ.Η.Δ.)

9.Τουμαράς Βασίλειος

.

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Ενημέρωσε το σώμα ότι κατατέθηκε το υπ΄αριθμ. πρωτ. 7597/11-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων με θέμα: «Υποβολή πρότασης στο Πράσινο Ταμείο για την χρηματοδότηση της υπηρεσίας «Εκπόνηση Σχεδίου Αστικής Προσβασιμότητας (Σ.Α.Π.) στο Δήμο Λεβαδέων», στο πλαίσιο του Άξονα Προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου» και ζήτησε την συζήτησή του εκτός ημερήσιας διάταξης ως κατεπείγον .

Το κατεπείγον του θέματος έγκειται στο γεγονός του πολύ μικρού χρονικού διαστήματος που θέτει η υπ΄ αριθμο 2479/27.04.2022 (ΑΔΑ: Ψ8ΥΗ46Ψ844-2ΒΝ) Πρόσκληση του ΄΄ΠΡΑΣΙΝΟΥ ΤΑΜΕΙΟΥ΄΄ υποβολής προτάσεων στον άξονα προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου» από 09/05/2022-20/05/2022

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια

διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 7597/11-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*«Σύμφωνα με τις διατάξεις της παρ. 10 του άρθρου 121 του ν.4819/2021 (Α΄129) υφίσταται ανάγκη εκπόνησης προγράμματος καθορισμού απαραίτητων παρεμβάσεων εξασφάλισης της προσβασιμότητας, των υπαίθριων κοινόχρηστων χώρων συμπεριλαμβανομένων των δικτύων πεζή μετακίνησης, των οδεύσεων διαφυγής, χώρων εκτόνωσης, σημείων προσωρινής περίθαλψης και σημείων καταφυγής των πολιτών εντός των διοικητικών τους ορίων των ΟΤΑ, υποχρεωτικά έως και την 31η .12.2022.*

*Υπό το πρίσμα αυτό, το Πράσινο Ταμείο καλεί τους Δήμους να υποβάλουν τις προτάσεις τους, σύμφωνα με τον Οδηγό Διαχείρισης Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2022, A’ Πρόσκληση «ΣΧΕΔΙΑ ΑΣΤΙΚΗΣ ΠΡΟΣΒΑΣΙΜΟΤΗΤΑΣ (Σ.Α.Π.)», στον Άξονα Προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου».*

*Ως «Σχέδιο Αστικής Προσβασιμότητας» ορίζεται το στρατηγικό σχέδιο των απαιτούμενων διαμορφώσεων, επεμβάσεων και κατασκευών για την εξασφάλιση της προσβασιμότητας που εκπονείται από τους δήμους για την περιοχή εντός των διοικητικών τους ορίων κατά τα οριζόμενα στην παρ.10 του άρθρου 121 του ν. 4819/2021.*

*Σε συνέχεια της εν λόγω πρόσκλησης ο Δήμος μας προτίθεται να υποβάλει πρόταση για τη χρηματοδότηση της δράσης με τίτλο «Εκπόνηση Σχεδίου Αστικής Προσβασιμότητας (Σ.Α.Π.) στο Δήμο Λεβαδέων», προϋπολογισμού 49.600,00€ συμπεριλαμβανομένου Φ.Π.Α. 24%.*

*Στόχος του Σ.Α.Π. είναι να προσδιορίσει τα σημεία των απαιτούμενων διαμορφώσεων, επεμβάσεων και κατασκευών και τις προσβάσιμες γραμμικές διαδρομές μεταξύ αυτών ώστε να δημιουργείται σε επίπεδο δήμου ένα δίκτυο προσβάσιμων μετακινήσεων στην αρχή της «προσβάσιμης αλυσίδας» προς βασικές κοινόχρηστες και κοινωφελείς χρήσεις.*

*Ως Φορέας Εκπόνησης του Σ.Α.Π. ορίζεται ο Δήμος Λεβαδέων και είναι αρμόδιος για:*

1. *Τη συγκρότηση Ομάδας Εργασίας, σύμφωνα με το αρ.6 της αριθμ. Οικ.ΥΠΕΝ/ΔΜΕΑΑΠ/110088/887 (ΦΕΚ Β΄5553/30-11-2021 «Προδιαγραφές, όροι και τεχνικές οδηγίες για την εκπόνηση Σχεδίου Αστικής Προσβασιμότητας (Σ.Α.Π.)»*
2. *Την κατάρτιση και υλοποίηση του Σ.Α.Π.*
3. *Τη δημιουργία και διάχυση του επικοινωνιακού υλικού, έντυπου και ψηφιακού, για την πληροφόρηση των κατοίκων και των επισκεπτών σε σχέση με τις προσβάσιμες διαδρομές.*
4. *Τη συστηματική παρακολούθηση της εξέλιξης και εφαρμογής του Σ.Α.Π., τον προσδιορισμό και ποσοτικοποίηση των νέων αναγκών που προκύπτουν και την κατάθεση προτάσεων για συμπλήρωση/επικαιροποίηση του Σ.Α.Π. μέσω σύνταξης Έκθεσης Αξιολόγησης ανά τρία (3) έτη.*
5. *Τη γραμματειακή υποστήριξη της Ομάδας Εργασίας, καθώς και την παροχή του απαιτούμενου υλικοτεχνικού εξοπλισμού σε αυτή.*
6. *Την ανάθεση και εκτέλεση Δημοσίων Συμβάσεων Παροχής Γενικών Υπηρεσιών για την κατάρτιση του Σ.Α.Π.*
7. *Την υποστήριξη κάθε τυχόν άλλης διοικητικής ή υπηρεσιακής ανάγκης που μπορεί να προκύψει για την επιτυχή κατάρτιση, υλοποίηση και παρακολούθηση του Σ.Α.Π. πέραν των ανωτέρω.*

*Με βάση την ΥΠΕΝ/ΔΜΕΑΑΠ/110088/887/30-11-2021 απόφαση Υφυπουργού Περιβάλλοντος και Ενέργειας (ΦΕΚ Β’ 5553/2021) «Προδιαγραφές, όροι και τεχνικές οδηγίες για την εκπόνηση Σχεδίου Αστικής Προσβασιμότητας Σ.Α.Π.» και συγκεκριμένα το άρθρο 6, ο Φορέας Εκπόνησης με απόφασή του συστήνει Ομάδα Εργασίας για την υλοποίηση των ανωτέρω η οποία αποτελείται από υπηρεσιακά στελέχη (μηχανικούς, διοικητικά στελέχη κ.λπ.),και τυχόν εξωτερικούς συνεργάτες, κατά την κρίση του Δήμου και ανάλογα με τις ανάγκες του υπό κατάρτιση Σ.Α.Π.*

*Για την κατάρτιση του Σ.Α.Π. ο Φορέας Εκπόνησης δημιουργεί τον «Φάκελο Σ.Α.Π.», ο οποίος, σύμφωνα με το ΦΕΚ Β 5553/2021, αποτελείται από τα ακόλουθα παραδοτέα:*

***Π.1: ΑΝΑΛΥΣΗ ΤΗΣ ΥΦΙΣΤΑΜΕΝΗΣΚΑΤΑΣΤΑΣΗΣ*** *από την οποία θα προκύψει η αναγκαία βάση και η απαιτούμενη πληροφορία ώστε να αποτυπωθεί η υφιστάμενη κατάσταση, και να παρακολουθείται στη συνέχεια η πρόοδος για την υλοποίηση του Σ.Α.Π. Το σύνολο των δεδομένων για την εν λόγω ανάλυση, αντλούνται από υφιστάμενες μελέτες που άπτονται του αντικειμένου ενός Σχεδίου Αστικής Προσβασιμότητας(Σ.Α.Π.), όπως πολεοδομικές, συγκοινωνιακές/κυκλοφοριακές, στάθμευσης, αστικών αναπλάσεων κ.λπ. και στρατηγικά σχέδια, όπως Γ.Π.Σ., Τ.Π.Σ., Ε.Π.Σ., Σ.Β.Α.Κ., κ.λπ. Στην περίπτωση που ο Δήμος δεν διαθέτει πρόσφατες μελέτες και στρατηγικά σχέδια με επικαιροποιημένα δεδομένα, τότε αυτός ή ο εκάστοτε ανάδοχος θα πρέπει να συλλέξει σχετικά στοιχεία από άλλες αρμόδιες υπηρεσίες (π.χ. ΕΛ.ΣΤΑΤ) και από σχετικές έρευνες, όπως ενδεικτικά αναφέρονται στο σχετικό ΦΕΚ.*

*Στο Π.1.α συμπεριλαμβάνονται:*

*- Τεχνική Έκθεση περιγραφής/ανάλυσης και αξιολόγησης της υφιστάμενης κατάστασης ως προς την εξασφάλιση προσβασιμότητας (α) στους υπαίθριους δημόσιους Κ.Χ. του δήμου και (β) ως προς τα δημόσια κτίρια ή τα κτίρια που στεγάζουν δημόσιες υπηρεσίες και άλλες χρήσεις τα οποία απαιτείται να γίνουν προσβάσιμα. Στην Τεχνική Έκθεση συμπεριλαμβάνονται τα κάτωθι:*

*- Καταγραφή και αξιολόγηση στοιχείων των υφιστάμενων ή εκπονούμενων στρατηγικών σχεδίων του οικείου Δήμου με στόχο την παρακολούθηση της πολεοδομικής εξέλιξης της περιοχής παρέμβασης, καταγραφή των υφιστάμενων δεδομένων και εντοπισμός τυχόν εμποδίων για την ανάπτυξη προσβάσιμης αλυσίδας, με συμπληρωματικά συμπεράσματα και παρατηρήσεις.*

*- Καταγραφή και αποτίμηση των σχετικών στοιχείων των πολεοδομικών και πληθυσμιακών χαρακτηριστικών της περιοχής (ισχύον θεσμικό πλαίσιο, πληθυσμιακά και δημογραφικά στοιχεία, γεωμετρικά χαρακτηριστικά του οδικού δικτύου, πυκνότητα δόμησης κ.λπ.).*

*Στο Π.1.β περιλαμβάνονται:*

*- Καταγραφή και αποτίμηση των κυκλοφοριακών χαρακτηριστικών της περιοχής παρέμβασης σε συνάρτηση με την κίνηση των πεζών.*

*- Χάρτης/χάρτες της περιοχής του Δήμου σε μορφή διανυσματικών αρχείων τύπου shapefile με βάση τα διοικητικά του όρια, όπου θα σημειώνονται τα στοιχεία της ανάλυσης.*

***Π.2: ΠΡΟΤΑΣΗ*** *στο οποίο συμπεριλαμβάνονται:*

*- Τεχνική Έκθεση περιγραφής των προτεινόμενων παρεμβάσεων ως προς την εξασφάλιση προσβασιμότητας (α) στους υπαίθριους δημόσιους Κ.Χ. του δήμου και (β) ως προς την πρόσβαση στα δημόσια κτίρια ή στα κτίρια που στεγάζουν δημόσιες υπηρεσίες και άλλες χρήσεις τα οποία απαιτείται να γίνουν προσβάσιμα βάσει της ισχύουσας νομοθεσίας. Όλα τα παραπάνω συγκεντρώνονται και καταγράφονται σε υποκεφάλαιο Π.2α.του Παραδοτέου Π.2.*

*- Χάρτης/χάρτες της περιοχής του Δήμου σε μορφή διανυσματικών αρχείων τύπου shapefile με βάση τα διοικητικά του όρια, όπου σημειώνονται οι πληροφορίες που αναφέρονται αναλυτικά στο ΦΕΚ Β’ 5553/2021.*

*- Πίνακας των προτεινόμενων στοιχείων αστικού εξοπλισμού, μηχανισμών και ειδικών κατασκευών για την εξασφάλιση της προσβασιμότητας.*

*- Χρονοδιάγραμμα, προγραμματισμός υλοποίησης των οριζόμενων από το Σ.Α.Π. απαιτούμενων διαμορφώσεων και κατασκευών, μέσω (α) σύνταξης Αρχιτεκτονικής Μελέτης και Μελέτης Προσβασιμότητας και τυχόν άλλων υποστηρικτικών μελετών μετά την παράδοση και έγκριση του Σ.Α.Π. και (β) ανάθεση και υλοποίηση έργου μετά την παράδοση και έγκριση του Σ.Α.Π. Ο χρόνος υλοποίησης δε θα πρέπει να ξεπερνά τα 2 έτη από την παράδοση/παραλαβή και έγκριση του Σ.Α.Π.*

*Οι προτεινόμενες παρεμβάσεις για την υλοποίησητου Σ.Α.Π. χαρακτηρίζονται ως σημειακές και δεν απαιτούν αλλαγή του εγκεκριμένου ρυμοτομικού σχεδίου της περιοχής παρέμβασης.*

*Έχοντας υπόψη:*

1. *Τη με αρ. ΥΠΕΝ/ΔΜΕΑΑΠ/110088/887/30-11-2021 (ΦΕΚ Β’ 5553/2021) απόφαση Υφυπουργού Περιβάλλοντος και Ενέργειας «Προδιαγραφές, όροι και τεχνικές οδηγίες για την εκπόνηση Σχεδίου Αστικής Προσβασιμότητας (Σ.Α.Π.)» βάσει της οποίας ορίστηκαν οι τεχνικές οδηγίες των Σχεδίων Αστικής Προσβασιμότητας Σ.Α.Π*
2. *Το γεγονός ότι στις αρμοδιότητες του Πράσινου ταμείου περιλαμβάνεται η διαμόρφωση προγραμμάτων για τη χρηματοδότηση έργων, δράσεων και άλλων παρεμβάσεων που στοχεύουν στην περιβαλλοντική αναβάθμιση των πόλεων στο πλαίσιο της οποίας αναμένεται να συμβάλλει ουσιαστικά και η εξασφάλιση της φυσικής προσβασιμότητας σε κτίρια και σε υπαίθριους δημόσιους χώρους.*
3. *Την ανάγκη των Δήμων να καταρτίσουν ολοκληρωμένα Σχέδια Αστικής Προσβασιμότητας (Σ.Α.Π ) ώστε να είναι έτοιμοι να ανταποκριθούν στις προκλήσεις και τις απαιτήσεις του Εθνικού Σχεδίου Δράσεις για την Προσβασιμότητα.*
4. *Τα αναλυτικά πληθυσμιακά στοιχεία των Δήμων βάσει της επίσημης απογραφής της ΕΛΣΤΑΤ του 2011 (ΦΕΚ 698/Β/2014, ΦΕΚ 699/Β/2014) που για τον Δήμο Λεβαδέων είναι 31.315 κάτοικοι.*

*Και ειδικότερα*

* *Την υπ΄ αριθμό 237.1.6/2022 (ΑΔΑ: ΨΑΓΙ46Ψ844-ΦΗΡ) απόφαση του Διοικητικού Συμβουλίου του Πράσινου Ταμείου με θέμα: Έγκριση Πρόσκλησης και Οδηγού Προγράμματος «Σχέδια Αστικής Προσβασιμότητας (Σ.Α.Π » )στο πλαίσιο του Αξονα Προτεραιότητας 2: «Αστική Αναζωογόνηση και Λοιπές Δράσεις Περιβαλλοντικού Ισοζυγίου» του χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2022*

1. *Την υπ΄ αριθμό 2479/27.04.2022 (ΑΔΑ: ΨΑΑΒ46Ψ844-Μ41) Πρόσκληση (Κωδ. Πρόσκλησης ΣΑΠ-2022) του ΄΄ΠΡΑΣΙΝΟΥ ΤΑΜΕΙΟΥ΄΄ υποβολής προτάσεων στον Αξονα Προτεραιότητας 2: «Αστική Αναζωογόνηση και Λοιπές Δράσεις Περιβαλλοντικού Ισοζυγίου» του χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ» 2022 με την οποία καλεί τους Φορείς Εκπόνησης (Δήμους μητροπολιτικών κέντρων, τους μεγάλους και μεσαίους ηπειρωτικούς δήμους, τους δήμους πρωτευουσών περιφερειακών ενοτήτων, καθώς και τους μεγάλους και μεσαίους νησιωτικούς δήμους, σύμφωνα με το άρθρο 2Α του ν. 3852/2010 (Α’ 87),) σύμφωνα με την παρ. 10 του άρθρου 121 του Ν. 4819/2021 (Α΄129) να υποβάλλουν σχετική ηλεκτρονική αίτηση χρηματοδότησης για την σύνταξη των ΣΑΠ.*

*Ο Δήμος Λεβαδέων ανήκει στους Δήμους που αναφέρει η Πρόσκληση ως πρωτεύουσα της Περιφερειακής Ενότητας Βοιωτίας.(συναπτόμενος Πίνακας) και χρηματοδοτείται για εκπόνηση Σ.Α.Π. από πόρους του ΄΄ΠΡΑΣΙΝΟΥ ΤΑΜΕΙΟΥ΄΄ βάσει πληθυσμιακών κριτηρίων με το ποσό των 40.000,00€ πλέον ΦΠΑ 24% (Α= 20.000,00+0,5\*40.000,00=40.000,00€ πλέον ΦΠΑ 24%).*

*Η προθεσμία υποβολής της σχετικής αίτησης, η οποία υποβάλλεται αποκλειστικά ηλεκτρονικά είναι από* ***09-05-2022 έως 20-05-2022, και απαιτείται:***

* *Η Ηλεκτρονική Αίτηση Υποβολής, μέσω της πλατφόρμας ψηφιακών υπηρεσιών του Πράσινου Ταμείου.*
* *Στοιχεία που τεκμηριώνουν την αρμοδιότητα του δικαιούχου.*
* *Απόφαση Αρμόδιου Συλλογικού Οργάνου του Φορέα Εκπόνησης σύμφωνα με το Άρθρο 3 της υπ. αριθμ.ΥΠΕΝ/ΔΜΕΑΑΠ/93764/396 (ΦΕΚ 4380Β/2020) Υ. Α., για την υποβολή της πρότασης και δέσμευση για την αναμόρφωση του προϋπολογισμού και την εγγραφή της υπηρεσίας σε κωδικό, εφόσον αυτή εγκριθεί.*

*Με βάση τα ανωτέρω,* ***εισηγούμαστε****:*

1. *Την υποβολή πρότασης στο Χρηματοδοτικό πρόγραμμα «Δράσεις Περιβαλλοντικού Ισοζυγίου» 2022, στον Άξονα Προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου» του Πράσινου Ταμείου για την χρηματοδότηση της υπηρεσίας «Εκπόνηση Σχεδίου Αστικής Προσβασιμότητας (Σ.Α.Π.) στο Δήμο Λεβαδέων»,*
2. *Τη δέσμευση της Ο.Ε. για την αναμόρφωση του προϋπολογισμού και την αντίστοιχη εγγραφή της υπηρεσίας σε κωδικό, εφόσον εγκριθεί.*
3. *Την εξουσιοδότηση του Δημάρχου προκειμένου να προβεί σε όλες τις περαιτέρω ενέργειες για την υλοποίηση των ανωτέρω»*

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. Πρωτ. 7597/11-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων

-Την αριθ. ΄ αριθμο 2479/27.04.2022 (ΑΔΑ: Ψ8ΥΗ46Ψ844-2ΒΝ) Πρόσκληση του ΄΄ΠΡΑΣΙΝΟΥ ΤΑΜΕΙΟΥ΄΄ -

Την αριθ. ΥΠΕΝ/ΔΜΕΑΑΠ/110088/887/30-11-2021 απόφαση Υφυπουργού Περιβάλλοντος και Ενέργειας (ΦΕΚ Β’ 5553/2021)

- Την υπ΄ αριθμό 237.1.6/2022 (ΑΔΑ: ΨΑΓΙ46Ψ844-ΦΗΡ) απόφαση του Διοικητικού Συμβουλίου του Πράσινου Ταμείου

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

1.Εγκρίνει την υποβολή πρότασης στο Χρηματοδοτικό πρόγραμμα «Δράσεις Περιβαλλοντικού Ισοζυγίου» 2022, στον Άξονα Προτεραιότητας 2 «Αστική Αναζωογόνηση και Λοιπές Δράσεις Περιβαλλοντικού Ισοζυγίου» του Πράσινου Ταμείου για την χρηματοδότηση της υπηρεσίας «Εκπόνηση Σχεδίου Αστικής Προσβασιμότητας (Σ.Α.Π.) στο Δήμο Λεβαδέων»,

2.Εγκρίνει την αναμόρφωση του προϋπολογισμού και την αντίστοιχη εγγραφή της υπηρεσίας σε κωδικό, εφόσον εγκριθεί.

3. Εξουσιοδοτεί τον Δημάρχο Λεβαδέων κ. Ταγκαλέγκα Ιωάννη ως νόμιμο εκπρόσωπο του Δήμου προκειμένου να προβεί σε όλες τις περαιτέρω ενέργειες για την υλοποίηση των ανωτέρω.

**Η απόφαση πήρε αριθμό 127/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 12-05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Πούλος Ευάγγελος

7.Τουμαράς Βασίλειος